
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 67 


26 Ιανουάριου 2001 


ΑΠΟΦΑΣΕΙ Σ 

Αρίθ. 1211.2/02/2001 

Εισαγωγή δοκίμων στη Σχολή Λιμενοφυλάκων 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τη διάταξη της παραγράφου 1 του άρθρου 4 του Ν. 
2329/95 (172 Α) όπως ισχύει τροποποιηθείσα με τη διάταξη 
τηςπαραγρ. 1 του άρθρου 29του Ν. 2510/97 (136 Α). 

2. Το γεγονός ότι από τις διατάξεις της παρούσας δεν προ- 
καλείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Προκήρυξη διαγωνισμού. 

1. Ο διαγωνισμός για την εισαγωγή δοκίμων στη Σχολή Λι¬ 
μενοφυλάκων γίνεται μετά από προκήρυξη του Αρχηγού του 
Λιμενικού Σώματος και η επιλογή των υποψηφίων πραγματο¬ 
ποιείται σύμφωνα με τις διατάξεις της παρούσας. 

2. Στην προκήρυξη ορίζονται: 

α) Ο αριθμός εκείνων που θα εισαχθούν στη σχολή, συνο¬ 
λικά και κατά κατηγορίες υποψηφίων ή ειδικότητες. 

β) Τα απαιτούμενα προσόντα. 

γ) Τα απαιτούμενα δικαιολογητικά, ο χρόνος, και ο τρόπος 
υποβολής τους. 

δ) Η διαδικασία, ο χρόνος, ο τόπος και ο τρόπος των υγειο¬ 
νομικών εξετάσεων και αθλητικών δοκιμασιών και ο τρόπος 
επιλογής με μόρια. 

ε) Κάθε άλλη αναγκαία λεπτομέρεια. 

3. Στην προκήρυξη καθορίζεται και ποσοστό προς κατάτα¬ 
ξη υποψηφίων που ανήκουν στις Ειδικές Κατηγορίες και 
στους Εθελοντές Πενταετούς Υποχρέωσης και αριθμός δια- 
κριθέντων αθλητών σύμφωνα με την ισχύουσα νομοθεσία, 
καθώς και τα απαραίτητα δικαιολογητικά. 

Άρθρο 2 

Γενικά προσόντα υποψηφίων Λιμενοφυλάκων 

Οι υποψήφιοι/ες για τη Σχολή Λιμενοφυλάκων πρέπει να 
έχουν ανεξαρτήτως κατηγορίας ή ειδικότητας, τα ακόλουθα 
προσόντα: 

α) Να είναι Έλληνες πολίτες, εγγεγραμμένοι στα Μητρώα 
ή Δημοτολόγια της χώρας, ή ομογενείς αποτην Βόρειο Ήπει¬ 
ρο, την Κύπρο και την Τουρκία και να μην έχουν συμπληρώ¬ 
σει το 27ο έτος της ηλικίας τους οι άνδρες και το 25ο έτος οι 
γυναίκες κατά την 31η Δεκεμβρίου του έτους διενέργειας 
των εξετάσεων. 

β) Να είναι απόφοιτοι Λυκείου, ο τύπος του οποίου προσ¬ 


διορίζεται στην προκήρυξη σύμφωνα με τις διατάξεις του άρ¬ 
θρου 3 της παρούσας. Ως ελάχιστο όριο γενικού βαθμού 
απολυτηρίου για τις περιπτώσεις α και β της παραγράφου 1 
του άρθρου 3 ορίζεται το δεκατέσσερα (14) και ως ελάχιστο 
όριο βαθμού απολυτηρίου των περιπτώσεων γ, δ και ε της 
ίδιας παραγράφου, ορίζεται το δώδεκα (12). 

γ) Να έχουν υγεία και άρτια σωματική διάπλαση, που διαπι¬ 
στώνονται από την αρμόδια υγειονομική επιτροπή κατάτα¬ 
ξης, σύμφωνα με τις ισχύουσες κάθε φορά διατάξεις για την 
σωματική ικανότητα υποψηφίων των Σχολών των Μονίμων 
Υπαξιωματικώντου Πολεμικού Ναυτικού και ειδικότερα: 

- Να έχουν σωματικά, ψυχικά και διανοητικά προσόντα, 
ανταποκρινόμενα στις απαιτήσεις του έργου του Λιμενοφύ¬ 
λακα και 

- Να έχουν ανάστημα τουλάχιστον 1,70 μ. οι άνδρες και 1,65 
μ. οι γυναίκες χωρίς υποδήματα και στηθική περίμετρο οι άν¬ 
δρες τουλάχιστον 0,83 μ. κατά την εκπνοή. 

δ) Οι άνδρες να έχουν εκπληρώσει τις στρατιωτικές τους 
υποχρεώσεις και να είναι ικανοί κατηγορίας πρώτης (II). 

ε) Να έχουν πίστη στο Σύνταγμα, αφοσίωση στην πατρίδα 
και να μην πρεσβεύουν σε θρησκευτικές δοξασίες, που εμπο¬ 
δίζουν την εκτέλεση των καθηκόντων τους. 

στ) Να μην έχουν καταδικαστεί για τέλεση ή απόπειρα κα¬ 
κουργήματος ή των εγκλημάτων ανυποταξίας, λιποταξίας, 
προσβολών του πολιτεύματος, προδοσίας της χώρας, προ¬ 
σβολών κατά της πολιτειακής εξουσίας, κατά της ελεύθερης 
άσκησης των πολιτικών δικαιωμάτων, παραχάραξης, κιβδη¬ 
λείας, πλαστογραφίας, ψευδορκίας, ψευδούς καταμήνυσης, 
ψευδούς ανόμωτης κατάθεσης, απιστίας περί την υπηρεσία, 
παράβασης καθήκοντος, ανθρωποκτονίας (εκτός της προ¬ 
ερχόμενης από αμέλεια) κατά της γενετήσιας ελευθερίας και 
οικονομικής εκμετάλλευσης της γενετήσιας ζωής, συκοφα¬ 
ντικής δυσφήμισης, κλοπής, υπεξαίρεσης, εκβίασης, απά¬ 
της, απιστίας, επαιτείας, αλητείας, δωροδοκίας, καταπίεσης, 
ναρκωτικών, ζωοκλοπής, ζωοκτονίας, λαθρεμπορίας, παρά¬ 
νομης αλιείας ή οποιουδήποτε άλλου εγκλήματος από δόλο 
τελεσθέντος, για το οποίο επιβλήθηκε ποινή φυλάκισης του¬ 
λάχιστον τριών μηνών. 

Υποψήφιοι, οι οποίοι έχουν παραπεμφθεί σε δίκη, μπορούν 
να συμμετάσχουν στις εξετάσεις, αλλά δεν κατατάσσονται 
στο Σώμα αν μέχρι το χρόνο έκδοσης της διαταγής κατάτα¬ 
ξης δεν έχει εκδοθεί αμετάκλητη αθωωτική απόφαση. 

Ο όρος καταδίκη περιλαμβάνει και την καταδίκη σε σω¬ 
φρονισμό για τα παραπάνω εγκλήματα. 

ζ) Να μην έχουν στερηθεί οποτεδήποτε των πολιτικών δι¬ 
καιωμάτων τους, έστω και αν έχει λήξει ο χρόνος που ορί¬ 
σθηκε για τη στέρησή τους. 

η) Να μην τελούν υπό απαγόρευση ή δικαστική αντίληψη. 

Άρθρο 3 

Κατατασσόμενοι - Ειδικότητες και ειδικά προσόντα 

1. Στην προκήρυξη μπορεί να ορίζεται αριθμός θέσεων από 
τις παρακάτω κατηγορίες και ειδικότητες, οι υποψήφιοι των 
οποίων θα κατέχουν, πέραν των γενικών προσόντων και τα 
ακόλουθα: 

α) Γενική Κατηγορία: απολυτήριο Γενικού Λυκείου, ή Ενιαί¬ 
ου Λυκείου, ή Ενιαίου Πολυκλαδικού Λυκείου με Δέσμη, ή Τε¬ 
χνικού Επαγγελματικού Λυκείου με Δέσμη. 

β) Ειδικότητα Τεχνικού: απολυτήριο ή πτυχίο Τεχνικού 
Επαγγελματικού Λυκείου ή Ενιαίου Πολυκλαδικού Λυκείου 
με ειδικότητα ή πτυχίο Β'Κλάδου Τεχνικού Επαγγελματικού 
Εκπαιδευτηρίου ή Ναυτικού Λυκείου κατά περίπτωση, όπως 
θα προσδιορίζεται στην προκήρυξη. 

γ) Ειδικότητα Ναυτικού: απολυτήριο οποιουδήποτε τύπου 
Λυκείου,ή πτυχίο Β'Κύκλου Τεχνικού Επαγγελματικού Εκπαι¬ 
δευτηρίου, ναυτικό φυλλάδιο και διετή θαλάσσια υπηρεσία 
σε ειδικότητα καταστρώματος ή μηχανής, που απεκτήθη με¬ 
τά τη λήψη του απολυτηρίου τίτλου Λυκείου, από την οποία 
τουλάχιστον το ένα έτος να έχει αποκτηθεί σε πλοία άνω των 
500 κοχ. 

δ) Ειδικότητα μουσικού: απολυτήριο οποιοσδήποτε τύπου 
Λυκείου και Δίπλωμα Ωδείου για το συγκεκριμένο όργανο 
που θα προβλέπεται στη σχετική προκήρυξη διαγωνισμού. 
Αν δεν υπάρχουν υποψήφιοι με τέτοιο δίπλωμα ή δεν επαρ¬ 
κούν θα γίνονται κατά σειρά δεκτοί οι υποψήφιοι κάτοχοι 
Πτυχίου Ωδείου του συγκεκριμένου οργάνου και αν δεν 
υπάρχουν ή δεν επαρκούν, οι σπουδαστές Ανωτέρας Σχολής 
Ωδείου και στη συνέχεια οι σπουδαστές Μέσης Σχολής Ωδεί¬ 
ου για το συγκεκριμένο όργανο ή όργανα. 

Μεταξύ σπουδαστών του ιδίου επιπέδου επιλέγεται εκεί¬ 
νος που έχει αποδεικτικό αποφοίτησης μεγαλύτερης Τάξης 
και σε περίπτωση ομοίων τίτλων λαμβάνεται υπόψη ο συνο¬ 
λικός αριθμός μορίων κάθε υποψηφίου. 

ε) Ειδικότητες αποκτηθείσες στις Ένοπλες Δυνάμεις: απο¬ 
λυτήριο τίτλο οποιαδήποτε τύπου Λυκείου και αποδεικτικό 
της ειδικότητας, από το οποίο να προκύπτει ότι υπηρέτησαν 
μέχρι την απόλυσή τους με την ειδικότητα αυτή. Οι ειδικότη¬ 
τες θα προσδιορίζονται στην προκήρυξη. 

2. Τυχόν κενές θέσεις ειδικοτήτων ή αθλητών μπορούν με 
απόφαση του Αρχηγού Λ.Σ. να επαναπροκηρύσσονται ή να 
μεταφέρονται και να προσαυξάνουν τις προς κάλυψη θέσεις, 
είτε της γενικής κατηγορίας, είτε άλλων ειδικοτήτων που προ- 
βλέπονται στην προκήρυξη είτε και των δύο. Εφόσον υπάρ¬ 
χουν κενές θέσεις της γενικής κατηγορίας, τότε με την παρα¬ 
πάνω διαδικασία, οι θέσεις αυτές, είτε επαναπροκηρύσσο- 
νται, είτε μεταφέρονται και προσαυξάνουν τις προς κάλυψη 
θέσεις ειδικοτήτων που προβλέπονται στην προκήρυξη. 

3. Οι υποψήφιοι/ες έχουν δικαίωμα συμμετοχής στο δια¬ 
γωνισμό σε μια μόνο από τις προαναφερόμενες κατηγορίες- 
ειδικότητες, συμπεριλαμβανομένης και της κατηγορίας 
αθλητών. Υποψήφιος που ανήκει στις ειδικές κατηγορίες και 
στους ΕΠΥ, μπορεί να κάνει χρήση μόνο του ενός εκ των δύο 
ευεργετημάτων. 

Άρθρο 4 

Δικαιολογητικά υποψηφίων 

1. Όσοι/ες έχουν τα προσόντα των άρθρων 2 και 3 της πα¬ 
ρούσας και επιθυμούν να καταταγούν ως δόκιμοι Λιμενοφύ¬ 
λακες, πρέπει να υποβάλλουν αυτοπροσώπως στις κατά τό¬ 
πους Λιμενικές Αρχές ή στην Κεντρική Υπηρεσία του ΥΕΝ, 
όπως θα καθορίζεται λεπτομερώς στην προκήρυξη, μέσα 
στις προθεσμίες που θα ορίζονται σ'αυτή, τα εξής δικαιολο- 
γητικά: 


α) Αίτηση συμμετοχής. 

β) Τίτλο σπουδών (επικυρωμένο φωτοαντίγραφο απολυτη¬ 
ρίου ή αποδεικτικού απολύσεως Λυκείου), 
γ) Μία (1) φωτογραφία τύπου διαβατηρίου, 
δ) Επικυρωμένο φωτοαντίγραφο του δελτίου ταυτότητάς 
τους. Σε περίπτωση που στοιχεία του δελτίου ταυτότητας 
έχουν μεταβληθεί, τα στοιχεία αυτά δηλώνονται με υπεύθυ¬ 
νη δήλωση του άρθρου 8 του ν. 1599/86. 

ε) Υπεύθυνη δήλωση του άρθρου 8 του ν. 1599/86, ότι 
έχουν όλα τα προσόντα που αναφέρονται στην προκήρυξη, 
καθώς και ότι τα αναφερόμενα στην αίτησή τους στοιχεία εί¬ 
ναι αληθή. Στην ίδια δήλωση αναφέρουν αν υπάγονται σε ει¬ 
δική κατηγορία και ποία, ή στους ΕΠΥ, καθώς και αν επιθυ¬ 
μούν να κάνουν χρήση του συγκεκριμένου ευεργετήματος. 

στ) Οι έγγαμοι με αλλογενείς αλλοδαπούς, υπεύθυνη δή¬ 
λωση του άρθρου 8 του ν. 1599/1986, στην οποία δηλώνουν 
την υπηκοότητα του συζύγου τους. 

ζ) Υπεύθυνη δήλωση του άρθρου 8 του ν. 1599/1986, ότι 
δεν έχουν υποβάλλει άλλη αίτηση για την ίδια προκήρυξη. 

η) Οι άνδρες, πιστοποιητικό στρατολογικού γραφείου τύ¬ 
που Α' ότι έχουν εκπληρώσει τις στρατιωτικές τους υποχρε¬ 
ώσεις και είναι ικανοί κατηγορίας πρώτης (II). 

θ) Οι υποψήφιοι ειδικότητας Ναυτικού, βεβαίωση θαλάσ¬ 
σιας υπηρεσίας από Τμήμα Αναγνώρισης θαλάσσιας Υπη¬ 
ρεσίας του ΥΕΝ. 

ι) Οι υποψήφιοι λοιπών ειδικοτήτων, αντίστοιχο αποδεικτικό, 
ια) Οι ομογενείς, Αντίγραφο Άδειας Παραμονής, ή οποιο- 
δήποτε άλλο έγγραφο στοιχείο που αποδεικνύει την εθνικό¬ 
τητα των ομογενών εκ Βορείου Ηπείρου. 

ιβ) Όσοι υποψήφιοι δηλώσουν στην αίτησή τους ότι έχουν 
τίτλους ξένης γλώσσας που προβλέπονται στην παραγρ. 1 
του άρθρου 6, φωτοαντίγραφο του αντίστοιχου τίτλου τους, 
θεωρημένο για τη γνησιότητά του από τον Μορφωτικό Ακό¬ 
λουθο της οικείας Πρεσβείας ή το κατά περίπτωση αρμόδιο 
όργανο (Βρετανικό Συμβούλιο, Ελληνοαμερικανική Ένωση 
κ.λ.π.). 

ιγ) Όσοι έχουν πλήρη απασχόληση στην ειδικότητα, βεβαί¬ 
ωση εργοδότη με την οποία αποδεικνύεται αυτή καθώς και 
αντίστοιχη βεβαίωση του οικείου ασφαλιστικού φορέα. 

2. Όπου απαιτείται η υποβολή πολλών υπευθύνων δηλώ¬ 
σεων του άρθρου 8 του ν. 1599/1986 για βεβαίωση γεγονό¬ 
των ή καταστάσεων, κατά τα ανωτέρω, είναι δυνατόν οι δη¬ 
λώσεις αυτές να περιληφθούν σωρευτικώς σε ένα έντυπο δή¬ 
λωσης του νόμου αυτού. 

Άρθρο 5 

Υποβολή και έλεγχος των δικαιολογητικών 

1. Η Λιμενική Αρχή που δέχεται τα δικαιολογητικά προβαί¬ 
νει στη σύσταση τριμελούς επιτροπής που συγκροτείται με 
ημερήσια διαταγή του Λιμενάρχη και εκτελείτα εξής: 

α) Ελέγχει τα δικαιολογητικά για την εμπρόθεσμη υποβολή 
τους και την πληρότητά τους, σύμφωνα με τις διατάξεις της 
παρούσας και τις σχετικές διαταγές και οδηγίες. 

β) Μετράειτο ανάστημα του κάθε υποψηφίου και συντάσσει 
σχετική βεβαίωση την οποία επισυνάπτει στα δικαιολογητικά. 

γ) Επιστρέφει, χωρίς άλλη διατύπωση, τα δικαιολογητικά 
στους υποψηφίους, τα οποία δεν είναι σύμφωνα με την προ¬ 
κήρυξη, πλην αυτών που συνέταξε η Υπηρεσία, αιτιολογώ¬ 
ντας τους λόγους για τους οποίους αυτά δεν γίνονται δεκτά. 
Ειδικά σε περίπτωση έγγραφης αμφισβήτησης της υψομέ¬ 
τρησης από υποψήφιο η Λιμενική Αρχή διαβιβάζει στην Κε¬ 
ντρική Υπηρεσία τα δικαιολογητικά, μαζί με τη βεβαίωση που 
συνέταξε για το ανάστημα του υποψηφίου. Η Υπηρεσία αυτή 
παραπέμπει όσους υποβάλλουν έγγραφη αμφισβήτηση στην 
Επιτροπή Αθλητικής Δοκιμασίας η οποία και αποφαίνεται 
οριστικά. 

δ) Υποβάλλει τα ανωτέρω δικαιολογητικά στην Κεντρική 
Υπηρεσία του ΥΕΝ σύμφωνα με την προκήρυξη. 

2. Με Ημερήσια Διαταγή αρμοδίου Διευθυντού συγκροτεί¬ 
ται τριμελής επιοτροπή ΑξιωματικώνΛ.Σ.,έργο της οποίας εί¬ 
ναι: 

α) η παραλαβή και ο έλεγχος όλων των δικαιολογητικών 
που υποβάλλονται στο ΥΕΝ. 

β) η υψομέτρηση των υποψηφίων που υποβάλλουν τα δι- 
καιολογητικά στο ΥΕΝ. 

γ) η παραλαβή και ο επανέλεγχος των δικαιολογητικών που 
αποστέλλονται από τις Λιμ. Αρχές. 

3. Με Διαταγή του Αρχηγού Λ.Σ. συγκροτείται επιτροπή 
αποτελούμενη από αξιωματικούς Λ.Σ. η οποία διενεργεί τον 
τελικό έλεγχο όλων των δικαιολογητικών των υποψηφίων. Πί¬ 
νακας αυτών που αποκλείονται αναρτάται στον πίνακα ανα¬ 
κοινώσεων του ΥΕΝ. 

3. Ακολουθεί μηχανογραφική καταχώρηση των αιτήσεων 
και αντιπαραβολή των μηχανογραφικών καταστάσεων με τις 
αιτήσεις των υποψηφίων, από την παραπάνω επιτροπή, για 
την επιβεβαίωση της ακρίβειας των εισαχθέντων στοιχείων. 

Άρθρο 6 

Διαδικασία επιλογής 

1. Η αξιολόγηση και ο καθορισμός σειράς κατάταξης των 
υποψηφίων πραγματοποιείται μηχανογραφικά και προσδιο¬ 
ρίζεται από: 

α) το μέσο όρο του αθροίσματος του ΓΕΝΙΚΟΥ ΒΑΘΜΟΥ 
απολύσεως εκ του Λυκείου και των τελικών βαθμών στα μα¬ 
θήματα «ΝΕΑ ΕΛΛΗΝΙΚΑ», «ΜΑΘΗΜΑΤΙΚΑ» και «ΞΕΝΗ 
ΓΛΩΣΣΑ». 

Όπου δεν υπάρχει βαθμός στα «ΜΑΘΗΜΑΤΙΚΑ», λαμβάνε- 
ται υπόψη κατά σειρά ο τελικός βαθμός στα «ΕΦΑΡΜΟΣΜΕ¬ 
ΝΑ ΜΑΘΗΜΑΤΙΚΑ» ή τα «ΟΙΚΟΝΟΜΙΚΑ ΜΑΘΗΜΑΤΙΚΑ» ή 
στην «ΑΡΧΑΙΑ ΕΛΛΗΝΙΚΗ ΓΛΩΣΣΑ». Σε περίπτωση που ο 
υποψήφιος δεν έχει βαθμό και είναι αποδεδειγμένα απαλ¬ 
λαγμένος σε ένα ή περισσότερα από τα παραπάνω μαθήμα¬ 
τα, ατον υπολογισμό του μέσου όρου ο διαιρέτης μειώνεται 
κατά ισάριθμες μονάδες. Σε αποφοίτους Εσπερινού Λυκείου 
για το μάθημα της ξένης γλώσσας ως τελικός βαθμός λαμ- 
βάνεται υπόψη ο βαθμός τους στη Γ'τάξη Λυκείου. 

Για υποψηφίους Ειδικοτήτων Τεχνικού και Ναυτικού (άρθρο 
3παρ. Ιβκαι 1γ της παρούσας), για τους οποίους απαιτείται 
πτυχίο ΤΕΛ, ή πτυχίο Β' Κύκλου ΤΕΕ ή ΕΠΛ ή Ναυτικού Λυκεί¬ 
ου με ειδικότητα ή κατεύθυνση, λαμβάνεται υπόψη και η βαθ¬ 
μολογία σε ένα μάθημα της ειδικότητας, ή κατεύθυνσης, το 
οποίο καθορίζεται με την προκήρυξη του διαγωνισμού. 

β) Στον εξαγόμενο μέσο όρο προστίθενται δύο (2) μονάδες 
για όσους κατέχουν αναγνωρισμένουςτίτλους επιπέδου Ριό- 
ίίοίθηογ 

Για την Αγγλική Γλώσσατων πανεπιστημίων ΜίοΕιίρΗπ ή 
Θαπιόπάρβ, 

Για την Γαλλική: πτυχίο ΘΙΡΕΟΜΕ Θ’ ΕΤΕΙΘΕ3 
8ΕΙΡΕΒΙΕΕΙΒΕ3 ή ΘΙΡΕΟΜΕ Θ' ΕΤΘΘΕ3 ΡΡΑΝΘΑΙδΕ 2 θιτιθ 
ΘΕΘΒΕ ή ΘΙΡΕΟΜΕ ΑΡΡΒΟΡΡΟΝΘΙ ΘΕ ΙΑ ΕΑΝΘΘΕ ΡΒΑΝ- 
ΘΑΙδΕ (ΘΑΕΡ) του Γαλλικού Ινστιτούτου 

Για την Γερμανική πτυχίο ΘΒΟδδΕδ ΘΕΙΙΤδΘΗΕδ 
3ΡΒΑΘΗΘΙΡΕΟΜ του Ινστιτούτου Γ καίτε 

Για την Ιταλική: πτυχίο ΘΙΡΕΟΜΑ ΘΙ ΕΙΝΟΕΙΑ Ε ΘΕΙΕΤΕΙΒΑ 
ΙΤΑΕΙΑΝΑ- Θ0Β30 δΙΤΡΕΒΙΟΒΕτου Ιταλικού Ινστιτούτου και 

Για την Ισπανική πτυχίο δΙΙΡΕΒΙΟΒτου Ινστιτούτου Θερ- 
βάντες, 

ή 

δίπλωμα αντίστοιχου ξενόγλωσσου Τμήματος ή Σχολής 
ΑΕΙ της ημεδαπής ή ισότιμο της αλλοδαπής ή πτυχίο Τριτο¬ 
βάθμιας εκπαίδευσης ή μεταπτυχιακό τίτλο σπουδών της χώ¬ 
ρας στην οποία ομιλείται η αντίστοιχη γλώσσα ή απολυτήριο 


σχολείου Δευτεροβάθμιας Εκπαίδευσης της αλλοδαπής ή 
αντίστοιχου ξενόγλωσσου σχολείου της ημεδαπής. 

Μία (1) μονάδα προστίθεται για όσους κατέχουν αναγνω¬ 
ρισμένο τίτλο 

Για την Αγγλική: επιπέδου ΙΘ\Λ/ΕΒ-ΡΙΒδΤ ΘΕΒΤΙΡΙΘΑΤΕ ΙΝ 
ΕΝΘϋδΗ του Πανεπιστημίου ΘΑΜΒΒΙΘΟΕ ή πτυχίο (ΜΘΘΕ) 
ΜΙΘΗΙΘΑΝ ΘΕΒΤΙΡΙΘΑΤΕ ΟΡ ΘΟΜΡΕΤΕΝΘΥ ΙΝ ΕΝΘϋδΗ 
του Πανεπιστημίου ΜΙΘΗΙΘΑΝ 

Για την Γαλλική πτυχίο ΘΕΒΤΙΡΙΘΑΤΕ ή ΘΙΡΕΟΜΕ 
ΘΈΤΕΙΘΕδ ΘΕ ΕΑ ΕΑΝΘΕΙΕ ΡΒΑΝΘΑΙδΕ (ΘΕΕΡ Ιθγ ΘΕΘΒΕ) 
του Γαλλικού Ινστιτούτου 

Για την Γερμανική: πτυχίο ΖΕΝΤΒΑΕΕ ΜΙΤΤΕΕδΤΕΙΡΕΝ- 
ΡΒΕΙΕΡΕΙΝΘ (ΜΙΤΤΕΕ δΤΕΙΡΕ) του Ινστιτούτου Γκαίτε 

Για την Ιταλική: πτυχίο ΘΙΡΕΟΜΑ ΘΙ ΕΙΝΘΕΙΑΙΤΑΕΙΑΝΑ του 
Ιταλικού Ινστιτούτου 

Για την Ισπανική πτυχίο ΒΑδΙΘΟ του Ινστιτούτου Θερβά- 
ντες. 

Υποψήφιοι/ες οι οποίοι κατέχουν αναγνωρισμένο τίτλο 
δεύτερης ξένης γλώσσας λαμβάνουν δύο (2) επιπλέον μονά¬ 
δες εφόσον ο τίτλος είναι σε επίπεδο αντίστοιχο του ΡΒΟΡΙ- 
ΘΙΕΝΘΥ και μία (1) επιπλέον μονάδα εφόσον ο τίτλος είναι σε 
επίπεδο αντίστοιχο του ΕΟΝΛ/ΕΒ 

Σε περίπτωση που υποψήφιος κατέχει πτυχίο ξενόγλωσ¬ 
σης Σχολής ή Τμήματος ΑΕΙ και τίτλο ξενόγλωσσο επιπέδου 
ΡΒΟΡΙΘΙΕΝΘΥ ή ΕΟ\Λ/ΕΒ στην ίδια γλώσσα, λαμβάνει μόρια 
μόνο για τον ανώτερο τίτλο. 

Σε περίπτωση κατοχής περισσοτέρων του ενός των αναφε- 
ρομένωντίτλων προσμετράται ο ανώτερος κατά περίπτωση. 

γ) Η συνολική βαθμολογία του υποψηφίου πολλαπλασιάζε- 
ταιεπίτο συντελεστή 1000. Η βαθμολογία ελέγχεται μέχρι χι¬ 
λιοστού της μονάδας. 

δ) Στους υποψηφίους κατηγορίας Τεχνικού που έχουν πλή¬ 
ρη επαγγελματική απασχόληση στην ειδικότητά τους, όπως 
θα προσδιορίζεται στην προκήρυξη, προστίθεται αριθμός 
μορίων ίσος με τον αριθμό των πραγματοποιηθέντων ημερο¬ 
μισθίων και μέχρι του αριθμού 600. Η προϋπηρεσία υπολογί¬ 
ζεται μετά την απόκτηση του προβλεπομένου απολυτηρίου 
τίτλου του Λυκείου. 

ε) Οι ισοβαθμίες ρυθμίζονται με βάση το ΓΕΝΙΚΟ ΒΑΘΜΟ 
απολύσεως από το Λύκειο. Σε περίπτωση και νέας ισοβαθ¬ 
μίας θα λαμβάνεται υπόψη ο βαθμός της ΕΚΘΕΣΗΣ και αν 
υπάρξει πάλι ισοβαθμία ο βαθμός της ΞΕΝΗΣ ΓΛΩΣΣΑΣ. 

2. Σε καμμία περίπτωση ο ίδιος τίτλος δεν προσμετράται 
δύο φορές. 

3. Για την επιλογή συγκροτείται, από τον Αρχηγό του Λ.Σ 
ΕΠΙΤΡΟΠΗ ΚΑΤΑΤΑΞΗΣ, αποτελούμενη από αξιωματικούς 
Λ.Σ., η οποία καταρτίζει γενικό πίνακα κατά ειδικότητα και συ¬ 
νολικό βαθμό μορίων κάθε υποψηφίου και τον υποβάλλει στο 
ΥΕΝ. ΠαράλληλαοπίνακαςαυτόςτοιχοκολλείταιστοΥΕΝ και 
στις Λιμ.Αρχές παραλαβής δικαιολογητικών. Κάθε υποψή¬ 
φιος μέσα σε αποκλειστική προθεσμία πέντε (5) ημερών από 
την τοιχοκόλληση επιτρέπεται να υποβάλλει αίτηση διόρθω¬ 
σης για εκείνα τα στοιχεία τα οποία δεν του υπολογίσθηκαν 
ορθά. Οι ημερομηνίες έναρξης και λήξης της προθεσμίας 
αναφέρονται στους πίνακες. Οι αιτήσεις διόρθωσης υποβάλ¬ 
λονται στην αρμόδια διεύθυνση του ΥΕΝ, η οποία προβαίνει 
στην εξέταση αυτών σε συνεργασία με την επιτροπή κατάτα¬ 
ξης και εάν απαιτείται, ενεργεί τις διορθωτικές πράξεις, γνω¬ 
στοποιώντας στον ενδιαφερόμενο την απόφασή της. 

Αιτήσεις διόρθωσης που υποβάλλονται εκπρόθεσμα απορ¬ 
ρίπτονται ως απαράδεκτες και δεν εξετάζονται. 

4. Μετά την καταχώρηση τυχόν διορθώσεων στον Τελικό 
Πίνακα καλείται από την Επιτροπή Κατάταξης και από τις 
πρώτες κατά σειρά θέσεις επιτυχίας κάθε μιας από τις υπάρ- 
χουσες περιπτώσεις αριθμός υποψηφίων αυξημένος μέχρι 
και 100% του αριθμού των προκηρυσσόμενων θέσεων για κά- 

θε περίπτωση για να υποβληθούν σε Υγειονομικές Εξετά¬ 
σεις, για παραπομπή στην Ανώτατη Υγειονομική Επιτροπή 
(ΑΝΥΕ) και αθλητική δοκιμασία και κολύμβηση. Η πρόσκλη¬ 
ση αυτή κοινοποιείται σε όλες τις Λιμενικές Αρχές της χώρας, 
που ήσαν αρμόδιες να δεχθούν αιτήσεις και στην αρμόδια δι¬ 
εύθυνση του ΥΕΝ. Σε περίπτωση που μετά την εφαρμογή του 
επομένου άρθρου, ο αριθμός των υποψηφίων δεν επαρκεί 
για την κάλυψη των προκηρυσσόμενων θέσεων, καλείται εκ 
νέου για την εφαρμογή της παραγράφου αυτής κατά σειρά, 
συμπληρωματικός αριθμός υποψηφίων, διπλάσιος του προς 
κάλυψη κενού αριθμού. 

Άρθρο 7 

Διαδικασία υγειονομικών εξετάσεων και αθλητικών δοκιμασιών 

1. Η υγειονομική εξέταση ενεργείται από την αρμόδια Υγει¬ 
ονομική Επιτροπή σύμφωνα με τις διατάξεις που ισχύουν κά¬ 
θε φορά για την σωματική ικανότητα των υποψηφίων των 
Σχολών Μονίμων Υπαξιωματικών του Π.Ν. Για το πρόγραμμα 
της υγειονομικής εξέτασης τον τόπο και τον χρόνο παρου¬ 
σίασης οι υποψήφιοι/ες ενημερώνονται, με δική τους ευθύνη, 
από τη Λιμενική Αρχή που υπέβαλαν τα δικαιολογητικά τους 
ή από το ΥΕΝ αμέσως μετά την έκδοση του πίνακα της παρα¬ 
γράφου 4 του άρθρου 6 της παρούσας. 

2. Πίνακας μετά ονοματεπώνυμα των υποψηφίων που απο¬ 
κλείσθηκαν από την ΑΝΥΕ αναρτάται στην Κεντρική Υπηρε¬ 
σία του ΥΕΝ. 

3. Όσοι κριθούν κατάλληλοι υποβάλλονται στην συνέχεια 
σε αθλητικές δοκιμασίες από την Επιτροπή Αθλητικής Δοκι¬ 
μασίας. 

4. Με διαταγή του Αρχηγού του Λ.Σ ορίζονται ονομαστικά 
τα τακτικά και αναπληρωματικά μέλη των επιτροπών που 
προβλέπονται στην παρούσα, οι Γραμματείς αυτών, η ημε¬ 
ρομηνία έναρξης και λήξης των εργασιών τους και κάθε άλ¬ 
λη αναγκαία λεπτομέρεια. 

5. Οι υποψήφιοι άνδρες και γυναίκες εξετάζονται στην κο¬ 
λύμβηση, σε απόσταση 25 μέτρων. Όσοι δεν γνωρίζουν κο¬ 
λύμβηση αποκλείονται από την διαδικασία επιλογής. Οι υπό¬ 
λοιποι υποψήφιοι υποβάλλονται στα εξής αγωνίσματα και 
υποχρεούνται να επιτύχουν τα ελάχιστα όρια επίδοσης σε 
τέσσερα από τα πέντε: 

α) Άλμα σε μήκος με φόρα 3,60 μ. οι άνδρες και 2,60 μ. οι 
γυναίκες (τρειςπροσπάθειες). 

β) Άλμα σε ύψος με φόρα 1μ. οι άνδρες και 0,80 μ. οι γυ¬ 
ναίκες (τρεις προσπάθειες). 

γ) Δρόμος 100 μ. οι άνδρες σε 18"και οι γυναίκες σε 20"(μία 
προσπάθεια). 

δ) Δρόμος 800 μ. οι άνδρες σε 3'30'' και οι γυναίκες σε 
4'30"(μία προσπάθεια). 

ε) Ρίψη σφαίρας 7,275 χιλιογ. οι άνδρες 4,50 μ. και οι γυ¬ 
ναίκες ρίψη σφαίρας 4 χιλιογρ. 4.40 μ. (τρεις προσπάθειες). 

6. Μετά το πέρας της αθλητικής δοκιμασίας συντάσσεται 
από την επιτροπή πρακτικό, το οποίο υποβάλλεται στο ΥΕΝ 
με τα ονόματα των υποψηφίων που αποκλείσθηκαν στην 
αθλητική δοκιμασία. Ενστάσεις για τα αποτελέσματα της 
αθλητικής δοκιμασίας και κολύμβησης δεν γίνονται δεκτές. 

7. Πίνακας με τα ονοματεπώνυμα των αποκλεισθέντων 
υποψηφίων αναρτάται στην Κεντρική Υπηρεσία του ΥΕΝ. Με¬ 
τά το πέρας των παραπάνω διαδικασιών η Επιτροπή Κατάτα¬ 
ξης προβαίνει στην σύνταξη του τελικού πίνακα κατατασσο- 
μένων και του πίνακα επιλαχόντων, οι οποίοι θεωρούνται από 
τον Αρχηγό του Λ.Σ. 


Άρθρο 8 

Κατάταξη Επιλεγομένων 

1. Με διαταγή του Αρχηγού ΑΣ καθορίζεται η ημερομηνία 
παρουσίασης και κατάταξης στη Σχολή για έναρξη της Εκ¬ 
παίδευσης. Το ΥΕΝ ειδοποιεί με προσωπικά τηλεγραφήματα 
τους επιτυχόντες για τον τόπο και την ημερομηνία παρου¬ 
σίασης καθώς και τα επιπλέον δικαιολογητικά που οφείλουν 
αυτοί να προσκομίσουν, τουλάχιστον πέντε μέρες πριν την 
κατάταξή τους, που είναι τα ακόλουθα: 

α) Αντίγραφο Ποινικού Μητρώου τύπου Α' που έχει εκδοθεί 
τρεις (3) μήνες το πολύ, πριν από την ημερομηνία υποβολής. 

β) Πιστοποιητικό Εισαγγελίας ότι δεν διώκονται ως φυγό¬ 
ποινοι ή φυγόδικοι, που έχει εκδοθεί τρεις (3) μήνες το πολύ, 
πριν από την ημερομηνία υποβολής. 

Επιπλέον με Υπεύθυνη Δήλωση του Ν. 1599/86 οι υποψή- 
φιοι/ες δηλώνουν ότι δεν έχουν παραπεμφθεί σε δίκη για τα 
προβλεπόμενα στην περίπτωση (στ) του άρθρου 2 αδικήμα¬ 
τα, από άλλη εκτός του τόπου κατοικίας τους, Εισαγγελική 
Αρχή της χώρας. 

2. Οι υποψήφιοι που περιλαμβάνονται στον πίνακα επιτυ- 
χόντων της Σχολής Λιμενοφυλάκων κατατάσσονται στο Λι¬ 
μενικό Σώμα ως δόκιμοι Λιμενοφύλακες με ονομαστική δια¬ 
ταγή του Αρχηγού του Λ.Σ., περίληψη της οποίας δημοσιεύ¬ 
εται στην Εφημερίδα της Κυβερνήσεως και δίνουν τον 
προβλεπόμενο όρκο. Η κατάταξη γίνεται με μόνη την ιδιότη¬ 
τα του δόκιμου Λιμενοφύλακα, αφού οι ειδικότητες που ανα- 
φέρονται στο άρθρο 3 της παρούσας αποσκοπούν και μόνον 
στην εξυπηρέτηση της διαδικασίας κατάταξης και στις εσω¬ 
τερικές ανάγκες της υπηρεσίας. 

3. Με αιτιολογημένη απόφαση του Αρχηγού του Λιμενικού 
Σώματος, που κοινοποιείται στους ενδιαφερομένους, δια¬ 
γράφονται από τον πίνακα επιτυχόντων οι υποψήφιοι που: 

α) Διαπιστώνεται ότι στερούνται έστω και ενός προς κατά¬ 
ταξη προσόντος 

β) Έχουν κάνει χρήση πλαστών εγγράφων. 

γ) Δεν προσέρχονται προς κατάταξη μέσα στην οριζόμενη 
προθεσμία. 

β) Παραιτούνται πριν από την είσοδό τους στη Σχολή. Ως 
παραίτηση θεωρείται και η μη παρουσίασή τους στη Σχολή. 

4. Γιατην αντικατάσταση των ανωτέρω μέσα στο πρώτο μή¬ 
να από την κατάταξη, αποφασίζει ο Αρχηγός του Λιμενικού 
Σώματος, να καλέσει κατά σειρά άλλους υποψηφίους, κατά 
κατηγορία, από τον πίνακα επιλαχόντων και να προβεί στην 
κατάταξη αυτών, σύμφωνα μετηνπροαναφερόμενη διαδικα¬ 
σία. Σε καμία περίπτωση δεν είναι δυνατή η κατάταξη υποψη¬ 
φίου, όταν έχει παρέλθει το ανώτατο όριο, το οποίο αποτελεί 
λόγο διακοπής της φοίτησης στη Σχολή Λιμενοφυλάκων. 

Άρθρο 9 

Γενικές διατάξεις. 

1. Τα δικαιολογητικά των υποψηφίων Λιμενοφυλάκων που 
δεν κατατάσσονται διατηρούνται στο αρχείο της Υπηρεσίας 
για 6 μήνες και μετά καταστρέφονται, σύμφωνα με τις διατά¬ 
ξεις που ισχύουν κάθε φορά για την εκκαθάριση των αρχεί¬ 
ων, εκτός αν υπάρχει εκκρεμής σχετική δίκη. 

2. Η με αριθμό 4141.13/3/98/13.5.98 (470 Β'98) Απόφαση 
ΥΕΝ «Εισαγωγή Δοκίμων στη Σχολή Λιμενοφυλάκων» όπως 
τροποποιήθηκε, καταργείται. 

Η παρούσα απόφαση να δημοσιευτεί στην Εφημερίδα της 
Κυβερνήσεως. 

Πειραιάς, 15 Ιανουάριου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 

